

REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA BABINA GREDA

OPĆINSKI NAČELNIK

KLASA: 940-01/19-10/44

UR.BROJ: 2212/02-02/19-01-1

Babina Greda, 11. studenog 2019. godine

Temeljem članka 30. Statuta Općine Babina Greda („Službeni vjesnik“ Vukovarsko-srijemske županije broj 11/09, 04/13, 03/14, 01/18, 13/18 i 27/18 – pročišćeni tekst), općinski načelnik dana 11. studenog 2019.g. donosi,

**Plan upravljanja imovinom u vlasništvu**

**Općine Babina Greda za 2020.g.**

**Članak 1.**

Ovim Planom regulirano je upravljanje imovinom što podrazumijeva njezino korištenje, održavanje i davanje u zakup, i to imovine čije održavanje i izgradnja nije regulirano programima i planovima iz područja komunalnog gospodarstva, a odnosi se na:

* građevinsko i poljoprivredno zemljište,
* poslovni prostori,
* ostali prostori u vlasništvu Općine Babina Greda

**Članak 2.**

Sredstva za upravljanje imovinom Općine Babina Greda biti će osigurana u proračunu Općine Babina Greda za 2020.g., kako slijedi:

* + - Prihodi: 570.000,00 kuna,
		- Rashodi: 570.000,00 kuna

Općina Babina Greda u skladu s politikom energetske učinkovitosti i održivosti nastaviti će provoditi mjere energetske obnove nekretnina u svom vlasništvu kojima će se uštedjeti na tekućim troškovima a istovremeno uložiti u energetsku obnovu.

**Članak 3.**

**Zemljišta**

Zemljište koje nije namijenjeno za zadovoljenje potreba općine - objaviti oglas za prodaju istog ili u dogovoru sa zainteresiranim strankama izvršiti zamjenu zemljišta.

Poljoprivredna zemljišta regulirati će se kroz davanje u zakup u skladu sa zakonskom regulativom, kao i neizgrađeno građevinsko zemljište kroz davanje na korištenje.

Za zemljišta koja su u vlasništvu države ili posjedu pravnih, fizičkih osoba, utvrditi činjenično stanje i pokrenuti odgovarajuće postupke za rješavanje istih, te raditi na sređivanju imovinsko pravnih odnosa.

 Provesti će se natječaj za davanje nogometnog stadiona na upravljanje i korištenje zainteresiranom nogometnom klubu.

**Članak 4.**

**Poslovni prostori**

Općina Babina Greda će kontinuirano voditi brigu o održavanju poslovnih prostora u svom vlasništvu.

Slobodne poslovne prostore natječajem ponuditi u najam.

Prostore u najmu obići i utvrditi stanje, te ispunjenje obveza najmoprimca oko održavanja istih.

Poslovne prostore iznajmljivati u skladu s Odlukom o davanju u zakup i kupoprodaji poslovnih prostora Općine Babina Greda („Službeni vjesnik“ Vukovarsko-srijemske županije broj 06/16) i Odlukom o uvjetima, načinu i postupku raspolaganja nekretninama u vlasništvu Općine Babina Greda („Službeni vjesnik“ Vukovarsko-srijemske županije broj 06/16 i 10/17)

**Članak 5.**

**Ostali prostori u vlasništvu Općine Babina Greda**

Za ostale prostore u vlasništvu Općine Babina Greda utvrditi da li su dodijeljeni korisnicima na temelju natječaja, ako nisu provesti će se zakonsko propisana procedura.

**Članak 6.**

**Trgovačka društva**

Trgovačka društva u kojima Općina Babina Greda ima udjele su:

1. GEOTERMALNI IZVORI d.o.o. - 50%

**Članak 7.**

Ovaj Plan će biti objavljen u Službenom vjesniku“ Vukovarsko-srijemske županije“.

Općinski načelnik:

 \_\_\_\_\_\_\_\_\_\_\_\_\_\_\_

 Josip Krnić